Buranovskije Babusjki (russisk: Бурановские Бабушки; udmurtisk: Брангуртысь песянайёс, norsk: "Buranovo-bestemødrene") er en russisk pop-etnogruppe der medlemmene er eldre kvinner. Buranovskije Babusjki representerte Russland i Eurovision Song Contest 2012, hvor de kom på andreplass med totalt 259 poeng. Gruppen består av åtte kvinner (bestemødre), men kun seks av dem deltok i Eurovision Song Contest 2012. De er alle fra byen Buranovo, Udmurtia som ligger mellom Volga og Uralfjellene. Gruppen fremmfører de fleste av sine sanger på det lokale russiske språket udmurtisk.